b"\n_START_ARTICLE_\nR\xc3\xb2mul Moragas i Droz\n_START_SECTION_\nBiografia\n_START_PARAGRAPH_\nExerc\xc3\xad com a jutge de primera inst\xc3\xa0ncia a Arenys de Mar i com a jutge de pau al districte de Sant Bertran de Barcelona. El 1861 pass\xc3\xa0 a treballar al Registre de la Propietat i el 1867 al Ministeri de Gr\xc3\xa0cia i Just\xc3\xadcia. El 1869 fou nomenat subdirector del Registre de la Propietat i del Notariat i el 1874 registrador de la propietat de Barcelona. Membre del Col\xc2\xb7legi de Notaris, tamb\xc3\xa9 fou directiu de la important empresa vit\xc3\xadcola La Vit\xc3\xadcola de la Corona de Arag\xc3\xb3n._NEWLINE_A les eleccions generals espanyoles de 1876 fou elegit diputat pel districte de Sort del Partit Liberal Conservador. Tamb\xc3\xa9 fou autor de diverses obres jur\xc3\xaddiques, com Memoria sobre las colonias agr\xc3\xadcolas (premiada per la Societat Barcelonesa d'Amics del Pa\xc3\xads el 1859, de la que ser\xc3\xa0 president) i Nov\xc3\xadsima ley de enjuiciamiento civil y mercantil (1877). Tamb\xc3\xa9 dirig\xc3\xad la Gaceta del notariado."